portofoliu+MOLDOVAN+MARCELA


 * Moldovan Marcela - portofoliu**

// **Vine primavara!** //

Această unitate de învăţare urmăreşte stimularea si satisfacerea curiozitatii stiintifice a copiilor prin întelegerea unor fapte si fenomene din universul apropiat, specifice anotimpului primăvara. Prin abordarea unor teme precum Vine primăvara, Se întorc păsările călătoare, Activităţile oamenilor, Pomişorul, Vizită la grădina zoologică, Animale sălbatice din ţara noastră, Ursul brun se urmăreşte acoperirea unui registru cât mai amplu de cunoştinţe privitoare la anotimpul vizat, avându-se în vedere în acelaşi timp şi respectarea particularităţilor de vârstă specifice elevilor din clasa I. Cunoştinţele teoretice vizează influenţele pe care anotimpul primăvara le are asupra vieţii plantelor, animalelor şi omului şi sunt completate de o gamă largă de activităţi cu un pronunţat caracter practic-aplicativ.

** Întrebare esenţială ** De ce este important mediul înconjurător pentru noi?

** Întrebările unitatăţii de învăţare **

Cum influenţează anotimpul primăvara viaţa plantelor, animalelor şi omului?

Care sunt caracteristicile anotimpului primăvara?

Ce se întâmplă cu plantele primăvara? Care sunt părţile componente ale unei plante? Ce se întâmplă cu animalele primăvara? Care sunt părţile componente ale corpului animalelor?

Care sunt activităţile omului în acest anotimp?

** Întrebări de conţinut **

Care sunt lunile corespunzătoare anotimpului primăvară?

Ce se întâmplă cu zăpada? De ce? Cum este temperatura comparativ cu anotimpul precedent? Cum ne îmbrăcăm? Care sunt florile specifice acestui anotimp? Care este vestitorul primăverii? Ce eveniment deosebit avem în luna martie? Dar în aprilie? Ce se întâmplă cu plantele? Ce activităţi desfăşoară oamenii în grădini şi pe câmp? Ce plantăm în grădini şi pe cîmp? Ce se întâmplă cu pomii în acest anotimp? Cum îngrijim pomii din livadă? De ce? Care sunt părţile componente ale unei plante (respectiv pomişor)? Care este rolul rădăcinii, tulpinii, frunzelor, florilor, fructelor, seminţelor? Cine se întorc din ţările calde? De ce? Ce păsări călătoare cunoaşteţi? Care sunt părţile componente ale corpului unei păsări (exp. barza)? Ce se întâmplă cu gâzele? Ce comportament au celelalte animale? Care sunt animalele sălbatice de la noi din ţară? Unde putem vedea animale sălbatice? Ce puteţi spune despre ursul brun? Care sunt părţile componente ale corpului unui animal? Care este rolul acestora?